સિંહ રાશિના જાતકો દમખમવાળાં હોય છે. તેઓ કુદરતી આગેવાન હોય છે. તેઓ જન્મજાત રાજા હોય છે. તેમની મરજી તેમની માટે ખૂબ મહત્વની છે. તેઓને સસ્તી વાતો કે વસ્તુઓ પસંદ પડતી નથી. તેઓની કોઈ મજાક કરે તો તેને જાહેરમાં તેઓ ધમકી આપી શકે છે. કોઈ કંપનીનો વડો સિંહ રાશિનો હોય તો તે કંપનીને ખૂબ આસાનીથી ચલાવી શકે છે, દરેક કાર્યકર્તા તેનો હુકમ તરત ઝીલે છે. આ રાશિના જાતકોમાં કળા અને પોતાને વ્યક્ત કરવાની ઉમદા આવડત હોય છે. આ રાશિના જાતકો અચૂક રીતે પ્રેમ કરે છે, અને તેમની પસંદ ખૂબ ઊંચી હોય છે. બીજી બધી રાશિઓને જ્યાં ખર્ચ નડે, ત્યાં આ રાશિના જાતકો આરામથી પોતાનું બજેટ ફાળવી શકે છે. તેમના ગુસ્સા અને ધમકી પાછળ એક નરમ દિલનો શુરવીર છૂપાયેલો હોય છે, જો તમે તેમની એકવાર માફી માગો તો તમે એમને જીતી લેશો. પછી એ તમારા રક્ષક બની જશે તેમાં નવાઈ નથી.